b'\n_START_ARTICLE_\nNordisk familjebok\n_START_PARAGRAPH_\nNordisk familjebok (Nordijska dru\xc5\xbeinska knjiga) je \xc5\xa1vedska enciklopedija, izdajana med letoma 1876 in 1957.\n_START_SECTION_\nZgodovina\n_START_PARAGRAPH_\nPrva izdaja enciklopedije je bila izdana v 20-tih zvezkih med letoma 1876 in 1899. Prva izdaja je znana kot\xc2\xa0\xc2\xbbIzdaja Idun\xc2\xab\xc2\xa0zaradi slike boginje Idun na naslovnici. Druga izdaja je bila izdana med letoma 1904 in 1926 v 38-tih zvezkih, tako da predstavlja najobse\xc5\xbenej\xc5\xa1o enciklopedijo izdano v \xc5\xa1ved\xc5\xa1\xc4\x8dini. Splo\xc5\xa1no je znana kot Uggleupplagan (\xc2\xbbIzdaja sova\xc2\xab), ker ima na naslovnici sovo. Pred letom 1957 sta bili izdani \xc5\xa1e dve izdaji. Od teda so prvima dvema izdajama avtorske pravice po\xc5\xa1le in sta sedaj v javni lasti._NEWLINE_V 1990-tih so \xc4\x8dlani Univerze v Link\xc3\xb6pingu za\xc4\x8deli Projekt Runeberg, da bi zagotovili digitalne kopije starih nordijskih besedil - podobno kot si za angle\xc5\xa1\xc4\x8dino prizadeva Projekt Gutenberg. Leta 2001 se je tehnologija dovolj razvila in je omogo\xc4\x8dila digitalizacijo v polnem merilu celotne enciklopedije s pomo\xc4\x8djo tehnik opti\xc4\x8dnega branja in opti\xc4\x8dnega prepoznavanja. Do sedaj se je opti\xc4\x8dno prebralo in opti\xc4\x8dno prepoznalo vseh 45.000 strani obeh izdaj, strani pa so javno dostopne na spletni strani Projekta Runeberg. Nedokon\xc4\x8dan pa je \xc5\xa1e temeljit pregled opti\xc4\x8dno prebranega besedila.'